Jatvjagi
<s>Jatvjagi (litvanski: Jotvingiai, Sūduviai, letonski: Jātvingi, poljski: Jaćwingowie, beloruski: Яцвягі, njemački: Sudauer) bili su jedno od najutjecajnijih plemena koja su živjela u blizini Baltičkog mora.</s>

<s>Historija 
Ni danas se nezna kad su se i od kud Jatvjagi prvi put pojavili.</s><s>Prema Herodotu koji ih zove Neuri, oni su bili pleme koje je živjelo izvan Skitskog kulturnog kruga, 
duž rijeke - Hypanis (današnji Južni Bug).</s>

<s>Za Klaudija Ptolomeja (2. vijek n.e.) oni su Galindai kai Soudinoi (Σουδινοί) - Galindi ili Sudinoi, sugerirajući time vezu sa drugim tajanstvenim plemenom Galindima.</s><s>Poznati srednjovjekovnom kroničar Peter od Dusburga, navodi ih kao Galindite ili Suduvite.</s>

<s>Regija u kojoj su živjeli bila je poznata kao Jatvingija, kraj uz rijeku Narew, jugoistočno od Prusa i južno od Litvanaca.</s><s>To je kraj u današnjoj Belorusiji, Litvaniji i sjeveroistočnoj Poljskoj, preciznije u poljskom Podlaskom vojvodstvu, beloruskoj Grodnjenskoj oblasti i dijelu Litvaniji.</s>

<s>Jatvjagi su još od Antičkih vremena bili poznati kao snažni ratnici, pa su ih rado angažirali kao najamnike.</s><s>Dokumentirano je da ih je 944. unajmio kijevski knez Igor, a 983. i Vladimir I iz Kijeva.</s>

<s>Jatvjagi su bili pagani sve do 1009. kad je Bruno od Querfurta krstio njihova vladara Netimerasa.</s><s>Ipak to službeno primanje religije, nije promijenilo njihov borbeni karakter, pa su za srednjeg vijeka napadali Volinj, Lublin, Mazoviju i brojne druge krajeve, što je za branioce bio težak izazov.</s>

<s>Za vrijeme vojne kampanje koju je protiv njih organizirao krakovski vojvoda Boleslav Stidljivi, 23. juna 1264. odigrala se jedna od najpoznatijih bitaka protiv Jatvjaga.</s><s>U Bitci kod Brańska koja je počela 23. juna 1264. - ubijen je njihov vođa Komata, a oni su nakon dva dana 
poraženi.</s><s>Dvadeset godina nakon te bitke napali su ih Teutonski vitezi i nanjeli im velike gubitke, od kojih se nisu oporavili.</s>

<s>Njihovu zemlju su 1422. podijelili između sebe; Teutonski viteški red, Velika Kneževina Litvanija i Kraljevina Poljska.</s>

<s>Jezik kojim su govorili bio je jedan od baltičkih jezika, blizak staropruskom.</s>

<s>Duga historija Jatvjaga završila je krajem 19. vijeka, prema popisu stanovništva koji su proveli beloruski svećenici 1860. u okolici Grodna živjelo je 30.929 stanovnika koji su se izjasnili kao Jatvjagi.</s><s>Međutim nakon Prvog svjetskog rata više nije bilo nikog tko se deklarirao kao Jatvjag.</s>

<s>Izvori</s>

<s>Vanjske veze</s>

<s>Yotvingians – Mighty Warriors of the Baltic Sea</s>

<s>Drevni narodi
Etničke grupe Evrope</s>

